Vonder kreüter vnderſcheid 
Ch doͤꝛfft wol das mir der Columella zůuerſtehen geb in feinem eilfften 
bůch cap. ij. ob fein Staphylinus Peſtnachen oder geele Rüben / oder 
fie bede dar durch ſolten verſtanden werden / darumb woͤllen wir die Růbẽ 
auch verſůchen / vnd erſtlich von den zamen ſagen. Diſe geele oder rotte u 
ben bedoͤrffen / pflantzung wie andere garten frucht als zwybel / Peſtnachẽ / 
Mangolt / vñ Kol. Diſer Růben ſeind in der farb dꝛei geſchlecht / als weiß / 
eel / vnd purper rot / werden zimlich lang wie die langen Rettich / ein jede 
Nöbe hat durch auß ein holtz / nicht anderſt dann Fenchel oder Peterlin 
wurtzel. Dꝛagen alle dꝛei einerlei kraut / das iſt ſchwartz gruͤn / gantz sinne; 
licht / zertheilt / als der wild RKymmel auff den wyſen / den wir dꝛoben im 
berg Kenchel geſetzt haben / jedoch ſeind diſer geelen / weiſſen / vnnd rotten 
Ruben bletter / rauher / groͤſſer vnd ſchwaͤrtzer . Im andern jar ſtoſſen fie 
jre ſtengel zům ſamen / die ſeind hol auß wendig hoꝛicht vnnd gantz rauch / 
ragen auch jre weiſſe gekroͤnte blůmẽ / wie Schirling oder Roͤꝛffel / etliche 
blůmen aber werden auch leibfarb. In einer jeden kronen / oder blůmen al⸗ 
ler gemelter Rüben / findt man in der mitten der ſelben / ein beſunders ein⸗ 
tzigs purper farbes knoͤpffichts blůmlin / als ein Hirſen köͤꝛnlin / das ſelbig 
ſo mans zerreibt / würt es noch bꝛeüner / darab ich mich offt verwundert / 
das in ſo vil weiſſer bluͤmlin einer jeden kronen / nur ein eintziges beſunder 
bꝛaunes bluͤmlin ſol geſehen werden / gleichſam die natur etwas ee 
darmit bedentten wölle . Der ſamen von diſen Aüben/ifErauchhoziche/ 
gleich als mit kleinen ſtachelen oder diſteln vberzogen / vergleicht ſich der ge 
ſtalt nach / nit vbel dem aͤnis ſamen. Die weiber pflegen den rauhen ſamen 
zůuoꝛ wol reiben in einem wüllen důch / vermeinen es werden die wurtzel di 
fer růben / deſte ſchlechter vnd glatter. Der Coͤlniſch acker zielet gemeinlich 
diſe růben / als dz nichts gemeiners in jren feldern zůr kuchen funden würt / 
als eben diſe Rüben / wie wol ſie bei vns nun auch faſt bꝛeüchlich woꝛden / 
der ſamen auß den mittelſten kronen / iſt zůr zielung am beſten. | 
Das wild geſchlecht iſt obgemelten samen Rüben / mit kraut oder blet⸗ 
tern / ſtengeln / blůmen / purper bluͤmlin / ſamen geruch vnnd geſchmuck faſt 
aͤnlich / außgeſchieden die wurtzel iſt gantz dünn als ein rockenhalm / gantz 
holtzicht / würt ſelten fingers dick / jn wendig weiß / nit geel / auch nit rot / 
dunckt mich am geruch vnd geſchmack ſtercker vnnd krefftiger / wechſt on 
alle wartung hinder den zeünen / an den rechen / felßen vnd ackern / under 
der Bibenella / an dürꝛem ſandichten erdtrich. 
Von den namen. 
E S haben nun Galenus⸗ vnd ſein nachfolger Paulus Aegineta vñ mit 
inen Auerꝛhois / recht oder vnrecht geſchꝛiben / in dem / das fie Paſtina 
cam vnd Daucum / für ein geſchlecht halten / nemlich alſo / das Staphili⸗ 
nus oder Paſtinaca das zam / vnnd Daucus das wild geſchlecht der Peſt⸗ 
nachen ſei. Diſe jre angeregte meinung laſſen wir ſtehn / vꝛſach man moͤcht 
noch wol / andere wurtzel Peſtnachen oder Daucos neñen weder angezeig⸗ 
te Rüben / wie dann Plinius ſelbs lib. xix. cap. v. von vier geſchlechten mel⸗ 
dung thůt. Zů dem ſchꝛeibt der alt Teophꝛaſtus lib. ix. cap. xv. Paſtinaca ſo 
in Achaia Spartenſi agro wachs / ſei hitzig vnd ſtarck / vnd hab ein ſch war 
tze wurtzel / das ich an keiner geelen Růben noch Peſtnachen wargenom⸗ 
5 . ‘ Fe ia r men/ 
